open-index/open-wikipedia-markdown huggingface dataset:
Greatest Hit (...and 21 Other Pretty Cool Songs)

Το **Greatest Hit (...and 21 Other Pretty Cool Songs)** είναι διπλή συλλογή τραγουδιών του αμερικάνικου progressive metal συγκροτήματος Dream Theater, η οποία κυκλοφόρησε στις 29 Μαρτίου 2008 μέσω της δισκογραφικής εταιρίας "Rhino".

Η συλλογή περιλαμβάνει κομμάτια ηχογραφημένα από το 1991 μέχρι το 2005, αφήνοντας εκτός το πρώτο άλμπουμ του συγκροτήματος και ξεκινώντας από το "*[[Images And Words]]*" του 1992 μέχρι και το "*[[Octavarium]]*" του 2005.

Το πρώτο μέρος του "*Greatest Hit*" τιτλοφορείται "The Dark Side" και περιέχει βαρύτερα και πιο metal κομμάτια του συγκροτήματος, ενώ η δεύτερη πλευρά ονομάστηκε "The Light Side" και αναδεικνύει την πιο μελωδική πλευρά των Dream Theater.

## Λίστα Τραγουδιών
### Μέρος πρώτο ("The Dark Side")

### Μέρος δεύτερο ("The Light Side")

## Θέσεις τσαρτ
***Greatest Hit (...and 21 Other Pretty Cool Songs)*** *(άλμπουμ)*

***Επίσημη κυκλοφορία: [[29 Μαρτίου]] [[2008]]***

## Μέλη των Dream Theater
Οι μουσικοί οι οποίοι ηχογράφησαν τα τραγούδια του "*Greatest Hit (...and 21 Other Pretty Cool Songs)*" ήταν οι εξής:
* **[[Τζέιμς ΛαΜπρι]]** - φωνητικά
* **[[Τζον Πετρούτσι]]** - κιθάρα, φωνητικά
* **[[Τζόρνταν Ρούντες]]** - πλήκτρα
* **[[Κέβιν Μουρ]]** - πλήκτρα
* **[[Ντέρεκ Σέρινιαν]]** - πλήκτρα
* **[[Τζον Μιανγκ]]** - μπάσο
* **[[Μάικ Πορτνόι]]** - τύμπανα, κρουστά, φωνητικά
* **Τζέι Μπέκενσταϊν** - σαξόφωνο
* **Τερίσα Τόμασον** - φωνητικά

## Παραπομπές


## Πηγές
* Greatest Hit (...and 21 Other Pretty Cool Songs) - Dream Theater | Songs, Reviews, Credits, Awards | AllMusic
* Dream Theater Discography list 
* Dream Theater - Greatest Hit (...and 21 Other Pretty Cool Songs) - Encyclopaedia Metallum: The Metal Archives

Κατηγορία:Δισκογραφία των Dream Theater
Κατηγορία:Άλμπουμ του 2008
Σεκχμέτ

alt=Η Σέκμετ είναι θεματοφύλακας του κόσμου ενάντια στο κακό|thumb|Η Σέκχμετ είναι θεματοφύλακας του κόσμου ενάντια στο κακό
Η **Σεκχμέτ** (αλλιώς Σέκμετ, Σεκμέτ ή Σεχμέτ) συμβολίζει των αγώνα των θετικών και αρνητικών στοιχείων του σύμπαντος, της ζωής και του θανάτου, το σταθερό, το αμετάβλητο, το αιώνιο, της καθολικής τάξης και της αρμονίας του ουρανού και της Γης. Είναι η δημιουργική φωτιά, η ενεργοποίηση και η δύναμη της ζωής. 
Απεικονίζεται με ένα ηλιακό φίδι στο κεφάλι της, που είναι σύμβολο της αναγέννησης και ζωοποιού ρεύματος, έναν ήλιο επίσης στο κεφάλι της που είναι το σύμβολο της προσφοράς, αυτό που δίνει φως. Κρατά επίσης ένα σκήπτρο, δηλώνοντας την καθετότητα, την τιμή στα λόγια και στις πράξεις και το Ανκχ, ως σύμβολο αναγέννησης, ανανέωσης, και το πέρασμα σε άλλους κόσμους.
Η **Σέκχμετ** είναι θεματοφύλακας του κόσμου ενάντια στο κακό. Απεικονίζεται συχνά ως φύλακας του σπιτιού που είναι ήρεμη και ήσυχη αλλά αν χρειαστεί γίνεται άγρια σαν οργισμένο λιοντάρι. Μερικές φορές σχετίζεται με το φίδι. Το φίδι είναι ένα σύμβολο θεραπευτή, οραματιστή και φύλακα των πυλών της ζωής και του θανάτου.

## Μύθος του Ρα

Σε ένα μύθο αναφέρεται πως η αναπνοή της δημιούργησε την έρημο. Είχε θεωρηθεί ως ο προστάτης των Φαραώ και είναι αυτή που τους οδηγούσε στον πόλεμο. Όταν ο Ρα ( θεός του ήλιου και βασιλιάς των θεών) ήθελε να τιμωρήσει την ανθρωπότητα για την ανυπακοή προς τους θεούς, έστειλε τη **Σέκχμετ** στη Γη. Η
θεά μόλις πάτησε το πόδι της στη Γη ξεκίνησε τη σφαγή σκοτώνοντας άνδρες, γυναίκες και παιδιά. Η δίψα της για αίμα δεν είχε όρια και αν συνέχιζε θα αφάνιζε
όλη την ανθρωπότητα. Ο Ρα δεν ήθελε να γίνει κάτι τέτοιο και έκανε συμβούλιο με τους θεούς να βρουν ένα τρόπο να τη σταματήσουν να πίνει το αίμα των ανθρώπων. Αυτό που σκέφτηκε ο Ρα ήταν να πλημμυρίσει ένα πεδίο μ’ ένα μείγμα μπύρας που το χρώμα της ήταν στο χρώμα του αίματος, ώστε να μεθύσει και να
ηρεμήσει. Νομίζοντας ότι ήταν πράγματι αίμα, έσκυψε και ήπιε. Η επιρροή της μπύρας την εμπόδισε από το καταστροφικό της έργο. Στη συνέχεια, ο Ρα δήλωσε: *«Θα έρθει στην ειρήνη, ένα γλυκό»*. Και το όνομά της άλλαξε σε Άθωρ, όπως και η φύση της, εμφανίζοντας στοιχεία αγάπης και τη δύναμη της επιθυμίας.

## Βιβλιογραφία

* Παγκόσμια Μυθολογία: Τόμος Α’, Grimal P., Εκδόσεις Πάπυρος Λαρούς, 1962
* Μύθοι των Αιγυπτίων, Hart G., Εκδόσεις Παπαδήμα, 1996, Αθήνα

Κατηγορία:Τριάδα της Μέμφιδας
Κατηγορία:Θεότητες της υγείας
Κατηγορία:Θεότητες του πολέμου
Κατηγορία:Θεότητες της καταστροφής
Νικόλαος Μπρούμας

Ο **Νικόλαος Μπρούμας** (; - 4 Δεκεμβρίου 1980) ήταν Έλληνας στρατιωτικός και διπλωμάτης. Την περίοδο της δικτατορίας ήταν πρεσβευτής της Ελλάδας στις ΗΠΑ και στο Λονδίνο.
Είχε δεχτεί απειλές για τη ζωή του το 1973.

Υπηρέτησε ως υπαρχηγός του ΓΕΕΘΑ. Αποστρατεύτηκε με το βαθμό του Αντιστρατήγου. Απεβίωσε ξαφνικά το 1980.

## Παραπομπές


Κατηγορία:Έλληνες διπλωμάτες
Θεμιστοκλής Κονίτσας

Ο **Θεμιστοκλής Κονίτσας** του Ιωάννη (Αράχοβα, 1901 - Αθήνα, 20 Νοεμβρίου 1980) ήταν Έλληνας δικηγόρος και πολιτικός. Διετέλεσε βουλευτής στην εκλογική περιφέρεια Βοιωτίας και υφυπουργός.

## Βιογραφία
Σπούδασε νομικά στο Πανεπιστήμιο των Αθηνών. Το 1928 άρχισε να δικηγορεί στην Λιβαδειά. Στις εκλογές του 1935 εξελέγη βουλευτής Αττικοβοιωτίας με τα Συμπράττοντα Κυβερνητικά Κόμματα και στις εκλογές του επόμενου χρόνου επανεξελέγη στην ίδια περιφέρεια με το Λαϊκό Κόμμα.  Επανεκλέχθηκε βουλευτής στις εκλογές του 1946.  Στη συνέχεια έγινε μέλος του Ελληνικού Συναγερμού, με τον οποίο εξελέγη βουλευτής Αττικοβοιωτίας το 1951. Εξελέγη βουλευτής Λεβαδείας με τον Ελληνικό Συναγερμό στις εκλογές του 1952 και Αττικοβοιωτίας το 1956 με την ΕΡΕ. Το 1958 και το 1961 επανεξελέγη βουλευτής Βοιωτίας με την ΕΡΕ. Μετά την πτώση της χούντας εκλέχθηκε για τελευταία φορά βουλευτής Βοιωτίας το 1974 με τη Νέα Δημοκρατία.

Υπηρέτησε ως πρώτος αντιπρόεδρος της Βουλής και χρημάτισε υφυπουργός Συγκοινωνιών και Δημοσίων Έργων στην κυβέρνηση Καραμανλή από το 1958 ως το 1961.

Πέθανε τον Νοέμβριο του 1980 και η ταφή του έγινε στην Αράχοβα. 

Στην έδρα του στο Κοινοβούλιο τον διαδέχθηκε ο Νικόλαος Κτιστάκης.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Αττικοβοιωτίας
Κατηγορία:Βουλευτές Βοιωτίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Συγκοινωνιών και Δημοσίων Έργων
Προγκρές Μ-1

Το **Προγκρές Μ-1** ήταν σοβιετικό μη επανδρωμένο διαστημόπλοιο που εκτοξεύθηκε το 1989 για να ανεφοδιάσει τον διαστημικό σταθμό Μιρ. Ήταν το δέκατο όγδοο από τα συνολικά 64 διαστημόπλοια αυτού του τύπου που επισκέφθηκαν τον Μιρ καθώς και το πρώτο της σειράς Προγκρές-Μ που εκτοξεύθηκε στο διάστημα. Εκτός από τον εξοπλισμό για την διεξαγωγή επιστημονικών ερευνών, μετέφερε στον σταθμό τρόφιμα, νερό, οξυγόνο και καύσιμα για την ρύθμιση της τροχιάς του σταθμού και την πραγματοποίηση τροχιακών ελιγμών. Δεν υπήρχαν κοσμοναύτες στον Μιρ όταν συνδέθηκε το Προγκρές: το επόμενο πλήρωμα έφτασε στον σταθμό δύο εβδομάδες αργότερα.

## Αποστολή
Το διαστημόπλοιο εκτοξεύτηκε με πύραυλο Soyuz-U2 από το κοσμοδρόμιο του Μπαϊκονούρ στις 23 Αυγούστου 1989 (03:09:32 GMT) και συνδέθηκε με την εμπρόσθια θύρα του κύριου τμήματος του Μιρ στις 25 Αυγούστου (05:19:02 GMT). 

Παρέμεινε συνδεδεμένο με τον Μιρ για τρεις μήνες. Αποσυνδέθηκε την 1η Δεκεμβρίου (09:02:23 GMT) προκειμένου να απελευθερωθεί η θύρα για να συνδεθεί σε αυτή το νέο τμήμα του σταθμού, το Κβαντ-2. Στις 10:32:00 GMT, τέσσερις ώρες μετά την αποσύνδεσή του, το Προγκρέςς Μ-1 κάηκε στην ατμόσφαιρα πάνω από τον Ειρηνικό Ωκεανό.  

## Δείτε επίσης
* Διαστημικές αποστολές το 1989

## Παραπομπές


Κατηγορία:Αποστολές στο Διαστημικό Σταθμό Μιρ
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 1989
Χρήστος Σταμπέλος

Ο **Χρήστος Σταμπέλος** (1914-1985) ήταν Έλληνας υπουργός, από τους πρώτους που εργάστηκαν για την ΕΟΚ και το Συμβούλιο της Ευρώπης. Διετέλεσε υπουργός Εργασίας σε υπηρεσιακές κυβερνήσεις. 

Ειδικότερα, ο Σταμπέλος υπηρέτησε στην κυβέρνηση του Πιπινέλη από τις 3 Σεπτεμβρίου ως τις 28 Σεπτεμβρίου 1963, στην υπηρεσιακή κυβέρνηση του Ιωάννη Παρασκευόπουλου από τις 31 Δεκεμβρίου 1963 ως τις 19 Φεβρουαρίου 1964 και για τελευταία φορά από τις 22 Δεκεμβρίου 1966 ως τις 3 Απριλίου 1967, στην υπηρεσιακή κυβέρνηση του Ιωάννη Παρασκευόπουλου.

## Βιογραφία
### Σταδιοδρομία
Γεννήθηκε στην Αθήνα και σπούδασε νομικά και οικονομικά. Εργάστηκε ως στενοδακτυλογράφος στη Βουλή, σε ηλικία 16 ετών και πριν την γερμανική Κατοχή διετέλεσε Νομάρχης Θράκης. Την περίοδο της Κατοχής, ανέπτυξε αντιστασιακή δράση, για την οποία καταδικάστηκε τρεις φορές στην εσχάτη των ποινών.
Το 1950 έγινε ειδικός σύμβουλος του υπουργείου Εργασίας και έπειτα από την κατάργηση της θέσης ανέλαβε γενικός διευθυντής (ως το 1967).
Ως υπουργός αγωνίστηκε για την υπογραφή συμβάσεων εργασίας για τους Έλληνες μετανάστες και εργάτες.
Τιμήθηκε με δεκάδες παρασήμων, μεταξύ των οποίων και του Φοίνικα. 

### Θάνατος
Ο Χρήστος Σταμπέλος υποβλήθηκε σε εγχείρηση καρδιάς στις ΗΠΑ και πέθανε στο Νοσοκομείο Σωτηρία της Αθήνας στις 15 Αυγούστου 1985 από οξεία καρδιακή ανεπάρκεια, λόγω καθολικής πνευμονίας. Η κηδεία του έγινε την επομένη, από τον ιερό ναό Αγίου Λαζάρου του Πρώτου Νεκροταφείου Αθηνών. Ήταν παντρεμένος και είχε έναν γιο και μία κόρη.

## Παραπομπές


Σταμπελος
Κατάλογος έργων του Σάντρο Μποττιτσέλλι

thumb|200px|''Αυτοπροσωπογραφία''
Η σελίδα αυτή είναι ένας **κατάλογος των έργων του Σάντρο Μποττιτσέλλι** (1444/45-1510).

Ο Σάντρο Μποττιτσέλλι, γεννημένος ως *Αλεσσάντρο ντι Μαριάνο ντι Βάννι Φιλιπέπι*, ήταν σημαντικότατος Ιταλός ζωγράφος της Αναγέννησης προερχόμενος από την Φλωρεντινή Σχολή, του οποίου η θεματολογία ήταν αρχικά αλληγορική και μυθολογική για να καταλήξει στη θρησκευτική θεματολογία κατά τα τελευταία χρόνια της ζωής του, αλλαγή που οφειλόταν στην παρουσία του Σαβοναρόλα στην πόλη της Φλωρεντίας, ο οποίος ήταν υπέρ ενός θρησκευτικού συντηρητισμού.

## Κατάλογος των έργων

## Σημειώσεις


## Βιβλιογραφία
* Barbara Deimling, *Botticelli*, Taschen, 2007.

Κατηγορία:Έργα ζωγραφικής του Σάντρο Μποτιτσέλι
Κατηγορία:Κατάλογοι έργων τέχνης
Αιγυπτιακές Ένοπλες Δυνάμεις

Οι **Αιγυπτιακές Ένοπλες Δυνάμεις** (αραβικά: القوات المسلحة المصرية) αποτελούν τις ένοπλες δυνάμεις της Αιγύπτου. Οι Αιγυπτιακές Ένοπλες Δυνάμεις είναι οι μεγαλύτερες στην Αφρική και τη Μέση Ανατολή, αλλά και μία από τις μεγαλύτερες στον κόσμο. Ιδρύθηκαν το 1922 και αποτελούνται από τον Αιγυπτιακό Στρατό, το Αιγυπτιακό Πολεμικό Ναυτικό, την Αιγυπτιακή Πολεμική Αεροπορία και τις Αιγυπτιακές Δυνάμεις Αεράμυνας.

Σύμφωνα με το αιγυπτιακό σύνταγμα, οι Αιγυπτιακές Ένοπλες Δυνάμεις υπό την ηγεσία του Γενική Διοίκηση ή από το Ανώτατο Συμβούλιο που σχηματίζεται σε περιόδους έκτακτης ανάγκης και με επικεφαλής τον Πρόεδρο, ο οποίος κατέχει τον τίτλο του ανώτατου ηγέτη των Αιγυπτιακών Ενόπλων Δυνάμεων, και αποτελείται από 21 αξιωματικούς των ενόπλων δυνάμεων που αντιπροσωπεύουν τις διάφορες στρατιές και υπηρεσίες.

## Παραπομπές


## Εξωτερικοί σύνδεσμοι
* Επίσημη ιστοσελίδα

Ε
Δυνάμεις Άμυνας του Ισραήλ

Οι **Δυνάμεις Άμυνας του Ισραήλ** (αγγλικά: *Israel Defense Forces*, **IDF**, εβραϊκά: , κοινώς γνωστές στο Ισραήλ με το ακρωνύμιο , *Τσαχάλ*), είναι οι ένοπλες δυνάμεις του κράτους του Ισραήλ. Αποτελούνται από το Στρατό Ξηράς, το Πολεμικό Ναυτικό και την Πολεμική Αεροπορία. Επικεφαλής των Δυνάμεων Άμυνας του Ισραήλ είναι ο Αρχηγός του Γενικού Επιτελείου (ο Ραματκάλ), που υπάγεται στο Υπουργείο Άμυνας του Ισραήλ.

Οι Δυνάμεις Άμυνας του Ισραήλ διαφέρουν από τις περισσότερες ένοπλες δυνάμεις στον κόσμο, με πολλούς τρόπους. Οι διαφορές περιλαμβάνουν την υποχρεωτική στράτευση των γυναικών και τη δομή του, η οποία τονίζει τις στενές σχέσεις μεταξύ του στρατού, του πολεμικού ναυτικού και της πολεμικής αεροπορίας. Από την ίδρυσή τους, οι Δυνάμεις Άμυνας του Ισραήλ έχουν σχεδιαστεί ειδικά για να ταιριάζουν στην ιδιαίτερη κατάσταση που αφορά την ασφάλεια του Ισραήλ. Οι Δυνάμεις Άμυνας του Ισραήλ αποτελούν έναν από τους σημαντικότερους θεσμούς της ισραηλινής κοινωνίας, επηρεάζοντας και την οικονομία της χώρας, τον πολιτισμό και το πολιτικό σκηνικό. Το 1965, οι Δυνάμεις Άμυνας του Ισραήλ τιμήθηκαν με το Βραβείο του Ισραήλ για τη συμβολή τους στην εκπαίδευση.

Οι Δυνάμεις Άμυνας του Ισραήλ χρησιμοποιούν διάφορες τεχνολογίες που αναπτύσσονται στο Ισραήλ, πολλές από τις οποίες έχουν δημιουργηθεί ειδικά για να ταιριάζουν στις ανάγκες των Δυνάμεων Άμυνας του Ισραήλ, όπως το μέσο άρμα μάχης Merkava, το τεθωρακισμένο όχημα μεταφοράς προσωπικού Achzarit, υψηλής τεχνολογίας οπλικά συστήματα, το σύστημα αντιπυραυλικής άμυνας Iron Dome, το σύστημα ενεργητικής προστασίας Trophy για τα οχήματα, όπως και τα τυφέκια Galil και Tavor. Το οπλοπολυβόλο Uzi εφευρέθηκε στο Ισραήλ και χρησιμοποιήθηκε από τις Δυνάμεις Άμυνας του Ισραήλ από το 1954 μέχρι τον Δεκέμβριο του 2003. Από το 1967, οι Δυνάμεις Άμυνας του Ισραήλ έχουν στενές στρατιωτικές σχέσεις με τις Ηνωμένες Πολιτείες, συμπεριλαμβανομένης της συνεργασίας για την ανάπτυξη, όπως για το F-15I jet, το σύστημα άμυνας Thel laser, καθώς και το σύστημα αντιπυραυλικής άμυνας Arrow.Επίσης το μαχητικό αεροσκάφος Kfir και το τεθωρακισμένο όχημα Merkava.

## Παραπομπές


## Εξωτερικοί σύνδεσμοι
* Επίσημη ιστοσελίδα

Ε
Εθνοσυνέλευση (Βενεζουέλα)

Η **Εθνοσυνέλευση** (ισπανικά: *Asamblea Nacional*) είναι η νομοθετική εξουσία της κυβέρνησης της Βενεζουέλας. Είναι νομοθετικό σώμα που αποτελείται από ένα μεταβλητό αριθμό μελών, οι οποίοι εκλέγονται με καθολική, άμεση και μυστική ψηφοφορία, εν μέρει με άμεσες εκλογές σε πολιτειακό επίπεδο, βάση εκλογικών περιφερειών, και εν μέρει σε ένα πολιτειακό αναλογικό σύστημα εκπροσώπησης με κομματικούς καταλόγους. Ο αριθμός των εδρών δεν είναι σταθερός. Κάθε πολιτεία και η περιοχή της πρωτεύουσας εκλέγει τρεις αντιπροσώπους, ενώ το αποτέλεσμα της διαίρεσης κατά 1,1% της κατάστασης του συνολικού πληθυσμού της χώρας, δίνει τον αριθμό εδρών. Οι τρεις θέσεις που προορίζονται για τους εκπροσώπους των αυτοχθόνων λαών της Βενεζουέλας, εκλέγονται χωριστά από όλους τους άλλους πολίτες, όχι απαραίτητα με αυτόχθονο υπόβαθρο. Για την περίοδο 2016-2020, ο αριθμός των εδρών είναι 167. Όλοι οι βουλευτές έχουν θητεία πέντε ετών. Η Εθνοσυνέλευση συνέρχεται στο Ομοσπονδιακό Νομοθετικό Ανάκτορο στην πρωτεύουσα της Βενεζουέλας, Καράκας.

## Βουλευτικές εκλογές

## Κατάλογος προέδρων της Εθνοσυνέλευσης

## Παραπομπές


## Σημειώσεις

## Εξωτερικοί σύνδεσμοι
* 

Βενεζουελα
Κατηγορία:Πολιτική της Βενεζουέλας
Προγκρές Μ-2

Το **Προγκρές Μ-2** ήταν σοβιετικό μη επανδρωμένο διαστημόπλοιο που εκτοξεύτηκε το 1989 για να ανεφοδιάσει τον διαστημικό σταθμό Μιρ. Ήταν το δέκατο ένατο από τα συνολικά 64 διαστημόπλοια Προγκρές που συνδέθηκαν με τον Μιρ. Το συγκεκριμένο ήταν τύπου Προγκρές Μ και είχε αριθμό σειράς 202. Μετέφερε προμήθειες για το πλήρωμα (τρόφιμα, νερό και οξυγόνο), καύσιμα για την ρύθμιση της τροχιάς του σταθμού και την διεξαγωγή ελιγμών, καθώς και εξοπλισμό για την διεξαγωγή επιστημονικής έρευνας.

## Αποστολή
Το διαστημόπλοιο εκτοξεύθηκε στις 20 Δεκεμβρίου 1989 (03:30:50 GMT) με πύραυλο Soyuz-U2 από το κοσμοδρόμιο του Μπαϊκονούρ και συνδέθηκε με την οπίσθια θύρα του τμήματος Κβαντ-1 του σταθμού στις 22 Δεκεμβρίου (05:41:21 GMT). Αποσυνδέθηκε από τον Μιρ στις 9 Φεβρουαρίου 1990, αφού είχε παραμείνει για 48 ημέρες, προκειμένου να απελευθερώσει την θύρα του Κβαντ-1 για το διαστημόπλοιο Σογιούζ ΤΜ-9 που μετέφερε το νέο πλήρωμα του σταθμού.

Καταστράφηκε στην ατμόσφαιρα στις 07:07:00 GMT, τέσσερις ώρες μετά την αποσύνδεση του από τον σταθμό.

## Δείτε επίσης
*Διαστημικές αποστολές το 1989

## Παραπομπές


Κατηγορία:Αποστολές στο Διαστημικό Σταθμό Μιρ
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 1989
Προγκρές Μ-3

Το **Προγκρές Μ-3** ήταν σοβιετικό μη επανδρωμένο διαστημόπλοιο που εκτοξεύτηκε το 1990 για να ανεφοδιάσει τον διαστημικό σταθμό Μιρ. Ήταν το εικοστό από τα 64 συνολικά διαστημόπλοια αυτού του τύπου που συνδέθηκαν με τον Μιρ. Ήταν τύπου Προγκρές-Μ και είχε αριθμό σειράς 203. Μετέφερε προμήθειες για το πλήρωμα, συμπεριλαμβανομένων τροφίμων, νερού και οξυγόνου, καύσιμα για τον σταθμό και εξοπλισμό για την διεξαγωγή επιστημονικών ερευνών.

## Αποστολή
Εκτοξεύτηκε στις 28 Φεβρουαρίου 1990 (23:10:57 GMT) με πύραυλο Soyuz-U2 από το κοσμοδρόμιο του Μπαϊκονούρ. Συνδέθηκε με την οπίσθια θύρα του τμήματος Κβαντ-1 του Μιρ στις 3 Μαρτίου (01:04:32 GMT). Παρέμεινε για 56 μέρες εκεί, μέχρι την αποσύνδεση του στις 27 Απριλίου (20:24:43 GMT) προκειμένου να απελευθερωθεί η θύρα σύνδεσης για το επόμενο διαστημόπλοιο ανεφοδιασμού. Την επομένη κάηκε στην ατμόσφαιρα.

## Δείτε επίσης
* Διαστημικές αποστολές το 1990

## Παραπομπές


Κατηγορία:Αποστολές στο Διαστημικό Σταθμό Μιρ
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 1990
Προγκρές Μ-4

Το **Προγκρές Μ-4** ήταν σοβιετικό μη επανδρωμένο διαστημόπλοιο που εκτοξεύθηκε το 1990 για να ανεφοδιάσει τον διαστημικό σταθμό Μιρ. Ήταν το εικοστό δεύτερο από τα εξήντα τέσσερα συνολικά διαστημόπλοια Προγκρές που έφτασαν στον Μιρ. Το συγκεκριμένο ήταν τύπου Προγκρές Μ και είχε αριθμό σειράς 204. Μετέφερε εφόδια για το πλήρωμα (τρόφιμα, νερό και οξυγόνο), καύσιμα για τον σταθμό και εξοπλισμό για την διεξαγωγή επιστημονικής έρευνας.

## Αποστολή
Εκτοξεύθηκε με πύραυλο Soyuz-U2 στις 15 Αυγούστου 1990 (04:00:41 GMT) από το κοσμοδρόμιο του Μπαϊκονούρ και συνθέθηκε με την εμπρόσθια θύρα του κύριου τμήματος του Μιρ (αγγλ.core module) στις 17 Αυγούστου (05:26:13 GMT). Παρέμεινε στον σταθμό για ένα μήνα. Αποσυνδέθηκε στις 17 Σεπτεμβρίου (12:42:43 GMT) και κάηκε στην ατμόσφαιρα τρεις ημέρες αργότερα, πάνω από τον Ειρηνικό Ωκεανό.

## Δείτε επίσης
*Διαστημικές αποστολές το 1990

## Παραπομπές


Κατηγορία:Αποστολές στο Διαστημικό Σταθμό Μιρ
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 1990
Κόσμος 147

Ο **Κόσμος 147** (ρωσικά: *Космос 147* ή Ζενίτ-2 Νο.44 ήταν σοβιετικός κατασκοπευτικός δορυφόρος  τύπου Ζενίτ-2 που εκτοξεύτηκε το 1967. Ήταν ο τεσσαρακοστός έβδομος δορυφόρος αυτού του τύπου που εκτοξεύτηκε.

## Αποστολή
Είχε αριθμό σειράς N15001-06 και εκτοξεύτηκε με πύραυλο Βοστόκ-2 από το κοσμοδρόμιο του Πλεσέτσκ στις 13 Μαρτίου 1967 (12:10:23 UTC). Αφού μπήκε επιτυχώς σε τροχιά του δόθηκε η ονομασία "Κόσμος 147", η διεθνής ονομασία 1967-022A και ο αριθμός 2710 στον Κατάλογο Δορυφόρων.

Ο Κόσμος 147 παρέμεινε σε χαμηλή περιγήινη τροχιά για οκτώ ημέρες. Την 21η Μαρτίου 1967 (06:29 UTC) η κάψουλα επανεισόδου του, στην οποία βρίσκονταν το φωτογραφικό φιλμ, επέστρεψε στην Γη. Εξ αιτίας κάποιου προβλήματος που δεν έχει κοινοποιηθεί, η αποστολή θεωρήθηκε μερικώς ανεπιτυχής.

## Δείτε επίσης
* Διαστημικές αποστολές το 1967

## Παραπομπές


Κατηγορία:Δορυφόροι Ζενίτ-2
Κατηγορία:Διαστημικές αποστολές το 1967
Γερμανικό Βαλτικό Κόμμα

Το **Γερμανικό Βαλτικό Κόμμα** (, , DbPE) ήταν πολιτικό κόμμα στην Εσθονία το οποίο εκπροσωπούσε την γερμανική μειονότητα.

## Ιστορία
Το κόμμα ιδρύθηκε στις 27 Νοεμβρίου 1918 υπό την ονομασία **Γερμανικό Κόμμα στην Εσθονία** (, ) ενόψει των Εκλογών της Συντακτικής Συνέλευσης που θα λάμβαναν χώρα τον ερχόμενο Απρίλιο. Μετά τον Εσθονικό Πόλεμο της Ανεξαρτησίας, το κόμμα μετονομάστηκε σε Γερμανικό Βαλτικό Κόμμα.

Το κόμμα κέρδισε τρεις έδρες στις εκλογές που έλαβαν χώρα τον Απρίλιο του 1919. Στις Κοινοβουλευτικές Εκλογές του 1920 κέρδισε τέσσερις έδρες, ωστόσο περιορίστηκε σε τρεις έδρες κατά τις εκλογές του 1923 και δύο έδρες κατά τις εκλογές του 1926. Στις εκλογές του 1929 το κόμμα σχημάτισε τον **Γερμανοσουηδικό Συνασπισμό**, με τον οποίο κέρδισε τρεις έδρες. Ο πολιτικός σχηματισμός αυτός συνεχίστηκε και στις εκλογές του 1932, με τον συνασπισμό να κερδίζει τρεις έδρες.

## Κατάλογος βουλευτών

## Παραπομπές


Κατηγορία:Εσθονικά πολιτικά κόμματα
Τάκης Μωράκης

Ο **Τάκης Μωράκης** (Αθήνα,15 Αυγούστου 1916  - 26 Οκτωβρίου 1991) ήταν έλληνας συνθέτης, και σύζυγος της Νάντιας Κωνσταντοπουλου, για την οποία είχε συνθέσει αρκετά τραγούδια. 

Κέρδισε το πρώτο βραβείο του Διεθνούς Φεστιβάλ Τραγουδιού στο Sopot το 1964 με το τραγούδι «Je te remercie mon cœur» (Σε ευχαριστώ καρδιά μου), την δεύτερη νίκη της Ελλάδας στο διαγωνισμό.

Συνέθεσε μουσική για ταινίες όπως Το παιδί και το δελφίνι το 1957.

## Παραπομπές


Κατηγορία:Έλληνες συνθέτες
Ένοπλες Δυνάμεις (Γαλλία)

Οι **Γαλλικές Ένοπλες Δυνάμεις** (γαλλικά: *Forces armées françaises*) αποτελούν τις ένοπλες δυνάμεις της Γαλλίας. Περιλαμβάνουν το Στρατό Ξηράς, το Πολεμικό Ναυτικό, την Πολεμική Αεροπορία και την Εθνική Χωροφυλακή, εκ των οποίων οι τρεις πρώτες είναι υπό την αποκλειστική αρμοδιότητα του Υπουργείου Άμυνας. Ο Πρόεδρος της Δημοκρατίας είναι ο επικεφαλής των ενόπλων δυνάμεων, με τον τίτλο *αρχηγός των στρατευμάτων* (chef des armées). Ο Πρόεδρος είναι η ανώτατη αρχή για τα στρατιωτικά θέματα και είναι ο μοναδικός αξιωματούχος που μπορεί να διατάξει ένα πυρηνικό πλήγμα.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα γαλλικού υπουργείου άμυνας

Κατηγορία:Στρατός της Γαλλίας
Miles Kestrel

Το **Miles M.9 Kestrel** ήταν βρετανικό μονοκινητήριο αεροσκάφος προκεχωρημένης εκπαίδευσης που αναπτύχθηκε την δεκαετία του 1930. Κατασκευάστηκε μονάχα ένα αεροσκάφος, αλλά το σχέδιο αποτέλεσε την βάση για το Miles Master που παρήχθη σε μεγάλους αριθμούς για την RAF στις αρχές του Δευτέρου Παγκοσμίου Πολέμου.

## Σχεδιασμός και ανάπτυξη
Το Kestrel ήταν ένα χαμηλοπτέρυγο μονοπλάνο κατασκευασμένο εξ ολοκλήρου από ξύλο. Δεν είναι σαφές αν το όνομα του προέρχεται από το αρπακτικό πτηνό (στα αγγλικά *kestrel* ονομάζεται ένα είδος γερακιού) ή από τον ομώνυμο κινητήρα Rolls-Royce Kestrel. Ο κινητήρας αυτός είχε μέγιστη ισχύ 745&nbsp;hp και έστρεφε τρίφυλλη έλικα. Εκπαιδευτής και εκπαιδευόμενος κάθονταν ένας όπισθεν του άλλου στο πιλοτήριο, η καλύπτρα του οποίου παρείχε πολύ καλή ορατότητα. Το σύστημα προσγείωσης ήταν ανασυρόμενο.

## Επιχειρησιακή ιστορία
Το μοναδικό Kestrel (G-AEOC) κατασκευάστηκε με ίδιους πόρους και πραγματοποίησε την παρθενική του πτήση τον Μάιο του 1937. Στις 26 Ιουνίου του ίδιου έτους παρουσιάστηκε στο αεροπορικό σαλόνι του Hendon. Οι επιδόσεις του ήταν καταπληκτικές για αεροσκάφος αυτής της κλάσης: είχε μέγιστη ταχύτητα 475&nbsp;km/h σε ύψος 4270&nbsp;m, ήταν δηλαδή ελάχιστα πιο αργό από το βασικό μαχητικό της RAF εκείνη την περίοδο, το Hawker Hurricane με τον κατά πολύ ισχυρότερο κινητήρα. Πρέπει να σημειωθεί βέβαια ότι το Kestrel δεν έφερε οπλισμό αλλά υπήρχε η δυνατότητα τοποθέτησης ενός πολυβόλο Browning των 7,7&nbsp;mm και μιας φωτογραφικής μηχανής. Μπορούσαν επίσης να μεταφερθούν οκτώ εκπαιδευτικές βομβίδες.

Μετά την παρουσίαση στο Hendon, πραγματοποιήθηκαν οι δοκιμές του κατασκευαστή (τότε είχε τον κωδικό U-5) και αφού ολοκληρώθηκαν βάφτηκε στα χρώματα της RAF και πήρε τον κωδικό N3300. Στην συνέχεια πραγματοποιήθηκαν οι δοκιμές της αεροπορίας στο Φάρνμπορω (Farnborough) και στο κέντρο δοκιμών του Boscombe Down. Στις 20 Αυγούστου 1941 το αεροσκάφος διεγράφη από τα μητρώα της RAF και το 1943 διαλύθηκε για σκραπ.

Το Kestrel δεν είχε κατασκευαστεί για να καλύψει συγκεκριμένη απαίτηση του Υπουργείου Αεροπορίας και δεν εντάχθηκε άμεσα σε παραγωγή. Το 1938 κέρδισε σχετικό διαγωνισμό για εκπαιδευτικό αεροσκάφος το de Havilland Don, που αποδείχθηκε όμως ακατάλληλο με αποτέλεσμα να δοθούν παραγγελίες στην Miles Aircraft για την παραγωγή ενός εκπαιδευτικού βασισμένου στο Kestrel, του Miles Master. Επρόκειτο για την μεγαλύτερη μέχρι τότε παραγγελία εκπαιδευτικού αεροσκάφους για την RAF, με το Master να εξελίσσεται σε ένα από τα σημαντικότερα εκπαιδευτικά της κατά την διάρκεια του πολέμου.

## Δείτε επίσης

### Αεροσκάφη που σχετίζονται με την ανάπτυξη του Kestrel
* Miles Master

## Παραπομπές


## Βιβλιογραφία

*
*
*
*
*

Kestrel
Κατηγορία:Εκπαιδευτικά αεροσκάφη
Κατηγορία:Εμβολοκινητήρια στρατιωτικά αεροσκάφη
1080i

Το **1080i** είναι μια μορφή υψηλής ευκρίνειας video, στην οποία η ανάλυση της οθόνης είναι 1920×1080 εικονοστοιχεία. Αυτό σημαίνει ότι ο οριζόντιος άξονας της οθόνης αποτελείται από 1920, ενώ ο κατακόρυφος άξονας από 1080 εικονοστοιχεία. Η προέκταση *"i"* αναφέρεται στον τύπο της πολύπλεξης, όπου στο πρότυπο αυτό "γεμίζουν" με χρώμα πρώτα οι μονές γραμμές και στο δεύτερο σκανάρισμα γεμίζουν οι ζυγές γραμμές, δηλαδή προβάλλονται εναλλάξ. Έτσι, όταν ένα βίντεο με ανάλυση *1080i* προβάλλεται σε μια τηλεόραση με χαμηλή ανάλυση, δημιουργεί την ψευδαίσθηση υψηλότερης ανάλυσης, καθώς η τηλεόραση μοιάζει να προβάλλει τις διπλάσιες γραμμές από όσες πραγματικά δείχνει.  Ωστόσο η διαδικασία αυτή είναι τόσο γρήγορη, που δεν γίνεται αντιληπτή απ' το ανθρώπινο μάτι, το οποίο βλέπει το σύνολο της εικόνας σαν μία.

## Σύγκριση με το [[720p]]
Η προοδευτική σάρωση περιορίζει την ανάγκη να αποτραπεί το τρεμόπαιγμα από την ομαλοποίηση με ενιαία υψηλή αντίθεση στης οριζόντιες γραμμές. Διευκολύνει την εκτέλεσή υψηλής ποιότητας μετατροπής 50↔60&nbsp;Hz σε ποιο ομαλή γρήγορη κίνηση τα βιντεοκλίπ με προοδευτικά σάρωση βίντεο. Μια τυπική ανάλυση στα 720p60 (720p στα 60&nbsp;Hz) το βίντεο έχει πλεονέκτημα έναντι του 480i και του 1080i60 (29,97/30καρέ/s, 59,94/s στα 60&nbsp;Hz) επειδή μειώνει τον αριθμό συγκριτικά σε 3:2, γιατί τα αντικείμενα εισάγονται κατά τη διάρκεια της μεταφοράς από 24 καρέ το δευτερόλεπτο στην ταινία. Ωστόσο η ανάλυσης του 576i και του 1080i50 (25καρέ/s στα 50&nbsp;Hz), τα οποία είναι κοινά στην Ευρώπη, και γενικά δεν χάνουν την ποιότητα τους σε γρήγορες σκηνές (π.χ. σκηνές δράσης, ποδόσφαιρο κλπ) απλά παίζουν στα 25 καρέ και η ποιότητα του ήχου διορθώθηκε από 25 στα 24ths. Ως αποτέλεσμα το 720p60 χρησιμοποιείται για τις αμερικανικές εκπομπές, ενώ οι ευρωπαϊκές εκπομπές HD συχνά χρησιμοποιούν το 1080i50 (25 καρέ/s,50&nbsp;Hz), με οριζόντια ανάλυση 1920 ή 1440, ανάλογα με τους περιορισμούς του εύρους ζώνης. Ωστόσο, ορισμένοι ευρωπαϊκοί ραδιοτηλεοπτικοί φορείς χρησιμοποιούν τη μορφή 720p50, όπως για παράδειγμα γερμανικά (ARD,ZDF), ισπανικά (TVE HD), νορβηγικά (NRK), και  βελγικά (VRT) τηλεοπτικά κανάλια.
## Δείτε επίσης
* 4320p, 2160p, 1080p, 720p, 576p, 576i, 480p, 480i, 360p, 240p
* High-definition television (HDTV)

## Πηγές

#  HD 1080i και HD 1080p. Ποιά είναι η διαφορά τους?
#  720p on Wikipedia
#  1080i on Wikipedia

## Παραπομπές

#  HD 1080i και HD 1080p. Ποιά είναι η διαφορά τους?
#  720p on Wikipedia
#  1080i on Wikipedia

Κατηγορία:Τηλεόραση υψηλής ευκρίνειας
Κατηγορία:Πρότυπα διαμόρφωσης εικόνας
Προγκρές Μ-5

Το **Προγκρές Μ-5** ήταν σοβιετικό μη επανδρωμένο διαστημόπλοιο που εκτοξεύτηκε το 1990 για να ανεφοδιάσει τον διαστημικό σταθμό Μιρ. Ήταν το εικοστό τρίτο από τα 64 συνολικά διαστημόπλοια Προγκρές που έφτασαν στον Μιρ. Ήταν της έκδοσης Πρόγκρες-Μ και είχε αριθμό σειράς 206. Μετέφερε τρόφιμα, νερό και οξυγόνο για το πλήρωμα, καύσιμα για τον διαστημικό σταθμό καθώς και εξοπλισμό για την διεξαγωγή επιστημονικών ερευνών. Ήταν το πρώτο από δέκα διαστημόπλοια του ίδιου τύπου που μετέφερε κάψουλα επανεισόδου VBK-Raduga, χάρη στην οποία ήταν δυνατή η ανάκτηση υλικού.
## Αποστολή
Το διαστημόπλοιο εκτοξεύτηκε με πύραυλο Soyuz-U2 από το κοσμοδρόμιο του Μπαϊκονούρ στις 27 Σεπτεμβρίου 1990 (10:37:42 GMT). Ύστερα από δύο ημέρες συνδέθηκε στην εμπρόσθια θύρα του κύριου τμήματος (αγγλικά: core module) στις 29 Σεπτεμβρίου. Το διαστημόπλοιο παρέμεινε συνδεδεμένο με τον Μιρ για 59 ημέρες, ενώ στις 28 Νοεμβρίου (06:15:46 GMT) αποσυνδέθηκε για να καεί λίγες ώρες αργότερα στην ατμόσφαιρα πάνω από τον Ειρηνικό Ωκεανό. Η κάψουλα επανεισόδου προσεδαφίστηκε με αλεξίπτωτο στην Ρωσική ΣΟΣΔ και έγινε ανάκτηση του περιεχομένου της.
## Δείτε επίσης
*Διαστημικές αποστολές το 1990
## Παραπομπές


Κατηγορία:Αποστολές στο Διαστημικό Σταθμό Μιρ
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 1990
Ρεάλ Ουνιόν

Η **Ρεάλ Ουνιόν** (ισπανικά: *Real Unión*) είναι ισπανική ποδοσφαιρική ομάδα από την πόλη Ιρούν (Irún) στην αυτόνομη κοινότητα της Χώρας των Βάσκων. Ιδρύθηκε το 1915. Έδρα της ομάδας είναι το Stadium Gal, χωρητικότητας 6.000 θεατών. Συμμετέχει στη Σεγούντα Ντιβιζιόν Β'. Μετράει 4 συμμετοχές στη Πριμέρα Ντιβιζιόν, 10 στη Σεγούντα Ντιβιζιόν και 22 στη Σεγούντα Ντιβιζιόν Β'. Επίσης, έχει κατακτήσει 4 φορές το Κύπελλο Ισπανίας (1913, 1918, 1924, 1927).

## Εξωτερικοί σύνδεσμοι
*Επίσημη ιστοσελίδα 
*Futbolme team profile 

Κατηγορία:Ποδοσφαιρικές ομάδες Ισπανίας
Κατηγορία:Ποδοσφαιρικές ομάδες Χώρας των Βάσκων
Κατηγορία:Ιδρύσεις ποδοσφαιρικών ομάδων το 1915
Σεστάο Σπορτ Κλουμπ

Η **Σεστάο Σπορτ Κλουμπ** ήταν αθλητική ποδοσφαιρική ομάδα από την πόλη Σεστάο, στην αυτόνομη κοινότητα της Χώρα των Βάσκων. Ιδρύθηκε το 1916 και διαλύθηκε το 1996. Έδρα της ομάδας ήταν το Estadio Las Llanas, χωρητικότητας 8900 θεατών. Μετρούσε 17 συμμετοχές στη Σεγούντα Ντιβιζιόν και 10 στη Σεγούντα Ντιβιζιόν Β'.

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1916
Κατηγορία:Ποδοσφαιρικές ομάδες Χώρας των Βάσκων
Σοσιεδάδ Ντεπορτίβα Κομποστέλα

Η ** Σοσιεδάδ Ντεπορτίβο Κομποστέλα** είναι ισπανική ποδοσφαιρική ομάδα από την Σαντιάγο ντε Κομποστέλα, στην αυτόνομη κοινότητα της Γαλικίας. Ιδρύθηκε το 1962. Έδρα της ομάδας είναι το Estadio Multiusos de San Lázaro, χωρητικότητας 14000 θεατών. Συμμετέχει στη Σεγούντα Ντιβιζιόν Β'. Μετράει 4 συμμετοχές στη Πριμέρα Ντιβιζιόν, 7 στη Σεγούντα Ντιβιζιόν και 11 στη Σεγούντα Ντιβιζιόν Β'.

## Εξωτερικοί σύνδεσμοι
*Επίσημη ιστοσελίδα 
*Futbolme team profile 
*Club blog 

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1962
Charli XCX

Η **Σάρλοτ Έμμα Άτσισον** (*Charlotte Emma Aitchison*, 2 Αυγούστου 1992), γνωστή με το καλλιτεχνικό της όνομα **Charli XCX**, είναι Αγγλίδα τραγουδίστρια και τραγουδοποιός. Το πρώτο της στούντιο άλμπουμ, *True Romance*, κυκλοφόρησε τον Απρίλιο του 2013 από την δισκογραφική εταιρεία Asylum Records. Έγραψε το "I Love It" των Icona Pop, το οποίο έφτασε νούμερο ένα στο Ηνωμένο Βασίλειο και αργότερα συνεργάστηκε με την Iggy Azalea στο "Fancy", το οποίο ήταν μια παγκόσμια επιτυχία. Βγάζει το δεύτερο στούντιο άλμπουμ της *SUCKER*, τον Δεκέμβριο του 2014. Το πρώτο σινγκλ του άλμπουμ *Boom Clap*, έγινε το πρώτο της σόλο κομμάτι που έφτασε τοπ 10 στις ΗΠΑ. 

## Ζωή
Η XCX γεννήθηκε στο Stevenage, Hertfordshire, 
, ο πατέρας είναι απ'την Σκωτία ενώ η μητέρα της είναι ινδικής καταγωγής, από την Ουγκάντα. Μεγάλωσε στο Hertfordshire της Αγγλίας και άρχισε να γράφει τραγούδια όταν  ήταν 14 ετών. 
Φοίτησε στο κολλέγιο του Stortford.

## Δισκογραφία
**Άλμπουμς**
*"14" (2008)
*"True Romance" (2013)
*"Sucker" (2014)
*"Vroom Vroom" (2016)
*"Number 1 Angel" (2017)
*"POP 2" (2018)
*"Charli" (2019)
*How I'm Feeling Now (2020)
*"Crash" (2022)
*"Brat" (2024)

**Singles**
*"!Franchesckaar!" (2008)
*"Emelline"/"Art Bitch" (2008)
*"Stay Away" (2011)
*"Nuclear Seasons" (2011)
*"You're the One" (2012)
*"You (Ha Ha Ha)" (2013)
*"What I Like" (2013)
*"SuperLove" (2013)
*"Boom Clap" (2014)
*"Break the Rules" (2014)
*"Doing It"(featuring Rita Ora) (2015)
*"Vroom Vroom" (2016)
*"Boys" (2017)
*"Speed Drive" (2023)
*"Von Dutch" (2024)
*"Club Classics" (2024)
*"B2b" (2024)
*"360" (2024)
*"Girl, so confusing" (2024)
*"Guess" (2024)
*"Talk Talk" (2024)
*"Apple" (2024) 
*"Mean Girls" (2024)

**Συμμετοχές**
*"Lost in Space"(Starkey ft. Charli XCX) (2011)
*"End of the World"(with Alex Metric) (2011)
*"I Love It"(Icona Pop ft. Charli XCX) (2012)
*"Illusions Of"(J£ZUS MILLION ft. Charli XCX) (2013)
*"Fancy"(Iggy Azalea ft. Charli XCX) (2014)
*"Drop That Kitty"(Ty Dolla Sign ft. Charli XCX and Tinashe) (2015)

## Παραπομπές


## Εξωτερικοί σύνδεσμοι
* Charli XCX.com

Κατηγορία:Αγγλίδες τραγουδίστριες
Κατηγορία:Άγγλοι στιχουργοί
Κατηγορία:Ποπ μουσικοί
The White Stripes (άλμπουμ)

Το "**The White Stripes**" είναι το ντεμπούτο άλμπουμ των The White Stripes. Κυκλοφόρησε στις 15 Ιουνίου του 1999. Παραγωγοί ήταν ο Jim Diamond και ο τραγουδιστής Jack White. Το άλμπουμ ηχογραφήθηκε στα Ghetto Recorders και Third Man Studios στο Ντιτρόιτ. Ο White αφιέρωσε το άλμπουμ στον 	αποθανών μουσικό της μπλουζ, Son House. Ο Johnny Walker των Soledad Brothers έπαιξε κιθάρα slide σε δύο τραγούδια: "Suzy Lee" και "I Fought Piranhas". Ο Walker έμαθε, στη συνέχεια, στον Jack White πώς να παίζει κιθάρα slide. Η δυάδα έκανε διασκευή στο "St. James Infirmary Blues" αφότου άκουσαν το τραγούδι σε ένα μικρού μήκους καρτούν με την Betty Boop.

## Κομμάτια
Όλα τα κομμάτια γράφτηκαν από τον Jack White εκτός από τα σημειωμένα

## Συντελεστές
* Jack White – φωνή, κιθάρα, πιάνο, παραγωγή
* Meg White – ντραμς
* Johnny Walker – κιθάρα slide στα "Suzy Lee" και "I Fought Piranhas"
* Jim Diamond – παραγωγή, μηχανικός
* Ko Melina Zydeko – φωτογραφία
* Heather White – φωτογραφία

## Παραπομπές


Κατηγορία:Άλμπουμ του 1999
Κατηγορία:Δισκογραφία των The White Stripes
Οι Πύλες της Φωτιάς (βιβλίο)

Το βιβλίο ***Οι Πύλες της Φωτιάς*** είναι ιστορικό μυθιστόρημα του Στίβεν Πρέσσφιλντ που εκδόθηκε το 1998 και περιγράφει τη μάχη των Θερμοπυλών μέσω του Χίονη, ενός είλωτα, ο οποίος κατάφερε να επιζήσει μετά τη μάχη.

Το βιβλίο συμπεριλαμβάνεται στον κατάλογο των βιβλίων του Διοικητή του Σώματος των Πεζοναύτων. Διδάσκεται στη Στρατιωτική Ακαδημία των ΗΠΑ, στη Ναυτική Ακαδημία των ΗΠΑ και στη Βασική Σχολή Πεζοναύτων στο Κουαντίκο. Το μυθιστόρημα περιστρέφεται γύρω από τη μοίρα, την ειρωνεία και στρατιωτικά θέματα του τρόμου, του καθηκόντος και της στωϊκότητας.

## Πλοκή

Στις Θερμοπύλες, οι συμμαχικές ελληνικές πόλεις-κράτη οργανώνουν μια μικρή δύναμη από 4.000 οπλίτες για να υπερασπιστούν το πέρασμα από τον περσικό στρατό, ο οποίος αριθμεί 2.000.000 στρατιώτες. Ηγετικό ρόλο στον ελληνικό στρατό είχαν 300 οπλίτες από τη Σπάρτη, οι οποίοι επιλέχθησαν με ένα κριτήριο: είχαν γιο, ο οποίος θα συνέχιζε τη γενιά τους.
  
Οι Θερμοπύλες ήταν το μοναδικό πέρασμα στην Ελλάδα για τον περσικό στρατό, αλλά ήταν τόσο στενό και το αριθμητικό πλεονέκτημα των Περσών μετατράπηκε σε μεγάλο μειονέκτημα. Η καθυστέρηση της περσικής προώθησης στις Θερμοπύλες επέτρεπε στους Έλληνες να ετοιμάσουν μια μεγαλύτερη δύναμη για την άμυνα της Ελλάδος από τους Πέρσες. Η μάχη λαμβάνει χώρα ταυτόχρονα με τη ναυμαχία του Αρτεμισίου, όπου οι συμμαχικές δυνάμεις προσπαθούν να υπερασπιστούν το άκρο του πεζικού στις Θερμοπύλες. Οι Έλληνες βρίσκονταν σε μειονεκτική θέση στο Αρτεμίσιο - εκεί, οι Πέρσες είχαν αριθμητικό και ποιοτικό πλεονέκτημα έναντι του ελληνικού στόλου, αν και οι δύο πλευρές υπέστησαν σοβαρές απώλειες στη ναυμαχία.

Την ιστορία διηγείται είτε ο βασιλικός γραφέας του Ξέρξη μετά τη μάχη είτε ο ίδιος ο Χίονης. Αν και ο Χίονης τραυματίστηκε σοβαρά στη μάχη, ο Ξέρξης διέταξε τους χειρούργους του να κάνουν τα πάντα ώστε ο αιχμάλωτος να μείνει ζωντανός. Το μεγαλύτερο μέρος της διήγησης περιστρέφεται γύρω από τη σπαρτιατική αγωγή, ένα στρατιωτικό πρόγραμμα, το οποίο οι νεαροί Σπαρτιατές καλούνταν να περάσουν ώστε να γίνουν πολίτες της Σπάρτης. Το μυθιστόρημα αφηγείται και ηρωϊσμούς αρκετών Σπαρτιατών, όπως του βασιλιά Λεωνίδα, του Ολυμπιονίκη Πολύνεικου, του Αλέξανδρου (ενός νεαρού Σπαρτιάτη πολεμιστή) και του Διηνέκη. Ο Πρέσσφιλντ δίνει έμφαση στην περιγραφή της σπαρτιατικής φάλαγγας και της εκπαίδευσης που είχαν οι Σπαρτιάτες.

Ο Χίονης ξεκινά τη διήγηση με την καταστροφή της πόλης του και επιλέγει να διηγηθεί μερικές ιστορίες από τη σπαρτιατική εκπαίδευση πριν τη μάχη των Θερμοπυλών. Οι περισσότερες ιστορίες περιστρέφονται γύρω από τον Αλέξανδρο, καθώς ο Χίονης υπηρετεί ως βοηθητικός του. Όσον αφορά τη μάχη των Θερμοπυλών, ο Χίονης μεταφέρει όλα τα γεγονότα και με χρονολογική σειρά.

## Παραπομπές


## Εξωτερικοί σύνδεσμοι
* Παρουσίαση του βιβλίου στην επίσημη ιστοσελίδα του Στίβεν Πρέσσφιλντ
* Συνέντευξη του συγγραφέα σχετικά με το βιβλίο 

Κατηγορία:Μυθιστορήματα του Στίβεν Πρέσσφιλντ
κατηγορία:Ιστορικά μυθιστορήματα
Κατηγορία:Αρχαία Ελλάδα στη μυθοπλασία
Κατηγορία:Μυθιστορήματα του 1998
De Stijl (άλμπουμ των The White Stripes)

Το "**De Stijl**" είναι το δεύτερο άλμπουμ των The White Stripes. Κυκλοφόρησε στις 20 Ιουνίου του 2000 από την Sympathy for the Record Industry. Έφτασε στο #38 του Billboard Independent Albums το 2002, όταν οι White Stripes άρχισαν να γίνονται γνωστοί. Από τότε έχει γίνει ένα από τα αγαπημένα άλμπουμ των θαυμαστών τους.

Το De Stijl (νεοπλαστικισμός) ήταν ένα ολλανδικό καλλιτεχνικό ρεύμα. Ο Jack White έχει δηλώσει ότι είναι ένας θαυμαστής του ρεύματος αυτού και ειδικά του σχεδιαστή επίπλων Gerrit Rietveld. Ο Rietveld είχε σχεδιάσει το Rietveld Schröder House, το οποίο ο Jack και η Meg επισκέφτηκαν κατά τη διάρκεια της περιοδείας τους. Το άλμπουμ είναι αφιερωμένο στον Rietveld και τον Blind Willie McTell.

Στις 5 Φεβρουαρίου του 2008, τα καναδικά μέσα ενημέρωσης ανέφεραν ότι η πρώην ραδιοφωνικός παραγωγός του Radio-Canada, Dominique Payette έκανε μήνυση στην μπάντα επειδή χρησιμοποίησαν ένα κλιπ 10 δευτερoλεπτών, το οποίο περιείχε την συνέντευξή της με ένα κοριτσάκι, στην αρχή του "Jumble, Jumble". Απαίτησε 70,000 δολάρια σε ζημιές και την αφαίρεση του άλμπουμ από τα καταστήματα. Η αντιπαράθεση λύθηκε έξω από τα δικαστήρια.

## Κομμάτια
Όλα τα κομμάτια γράφτηκαν από τον Jack White εκτός από τα σημειωμένα

## Συντελεστές
* Jack White – κιθάρα, πιάνο, φωνή, διπλό μπάσο στο "I'm Bound to Pack It Up"
* Meg White – ντραμς, ντέφι, φωνητικά στο "Your Southern Can Is Mine", σέικερ και floortom στο "I'm Bound To Pack It Up"
* John Szymanski – φυσαρμόνικα στο "Hello Operator"
* Paul Henry Ossy – βιολί στο "I'm Bound to Pack It Up", ηλεκτρικό βιολί στο "Why Can't You Be Nicer to Me?"
* Dominique Payette - το μικρότερο βιολί του κόσμου στο "Jumble Jumble"

## Θέσεις στα τσάρτς

## Παραπομπές


Κατηγορία:Άλμπουμ του 2000
Κατηγορία:Δισκογραφία των The White Stripes
Όρμα Πέλλας

Η **Όρμα** είναι ημιορεινό χωριό της Κεντρικής Μακεδονίας στην Περιφερειακή Ενότητα Πέλλας (πρώην νομό) σε υψόμετρο 310 μέτρα.

## Γεωγραφικά - ιστορικά στοιχεία
Η Όρμα βρίσκεται στα σύνορα της Ελλάδας με τα Σκόπια δίπλα στα Λουτρά Πόζαρ. Παλαιότερα ονομαζόταν *Τρέσινο*. Η ονομασία του χωριού οφείλεται κατά μια εκδοχή στην ομώνυμη αρχαία μακεδονική πόλη που τοποθετείται στην ευρύτερη περιοχή ενώ σύμφωνα με άλλη από τα νερά του ποταμού που ξεχύνονταν ορμητικά μέσα από το βουνό.

Διακρίνεται για τη φυσική ομορφιά του, περιτριγυρισμένο από πράσινο και φυσικά νερά. Ο πληθυσμός της είναι 521 κάτοικοι (απογραφή 2021). Βρίσκεται στους πρόποδες του όρους Βόρας (Καϊμακτσαλαν) προς το χιονοδρομικό κέντρο του οποίου υπάρχει δρόμος. Κατά τη διαδρομή αυτή βρίσκεται η περιοχή Καλύβια Γιανακούλα. Αποτελεί το δεύτερο τουριστικό προορισμό της Αλμωπίας μετά το Λουτράκι, διαθέτοντας εστιατόρια,ενοικιαζόμενα δωμάτια, ξενοδοχεία απαρυθμόντας συνολικό αριθμό κλινών 620. Η κεντρική πλατεία του χωριού είνα γεμάτη με πλατάνια. Η εκκλησία του χωριού είναι αφιερωμένη στον Άγιο Νικόλαο αλλά πανηγυρίζει στις 27 Οκτωβρίου του Αγίου Νέστορος. Οι κάτοικοι του χωριού εκτός του τουρισμού ασχολούνται με τη γεωργία και κυρίως με την παραγωγή κερασιών, κάστανων, κοκαριών και ροδακίνων.

Μετά τον Β΄ Παγκόσμιο Πόλεμο και τον Εμφύλιο πολλοί κάτοικοι της Όρμας μετακόμισαν στην Έδεσσα. Από την Όρμα αναδείχτηκαν αγωνιστές που ακολούθησαν τον Αγγελή Γάτσο στον αγώνα του 1821, Μακεδονομάχοι καθώς και άτομα που σκοτώθηκαν στις μάχες του εμφυλίου. Τον Ιούνιο του 1908 το χωριό καταστράφηκε σχεδόν ολοσχερώς από επίθεση Βουλγάρων κομιτατζήδων. Σήμερα αποτελεί τουριστικό θέρετρο, 2 χλμ. Ν.-ΝΑ. από τα Λουτρά Πόζαρ.

## Παραπομπές


## Εξωτερικοί σύνδεσμοι

* Ξυλουργική και λατομεία στην Όρμα από το Ιδρυματικό Αποθετήριο Ολυμπιάς

Κατηγορία:Δήμος Αλμωπίας
Κατηγορία:Χωριά της περιφερειακής ενότητας Πέλλας
White Blood Cells

Το "**White Blood Cells**" είναι το τρίτο άλμπουμ των The White Stripes. Κυκλοφόρησε στις 3 Ιουλίου του 2001. Ηχογραφήθηκε μέσα σε λιγότερο από μία εβδομάδα στα Easley-McCain Recording. Παραγωγός ήταν για ακόμα μια φορά ο τραγουδιστής Jack White. Ήταν το τελευταίο άλμπουμ της μπάντας για την Sympathy for the Record Industry. Έχοντας ενισχυθεί από το επιτυχημένο single "Fell in Love with a Girl", το άλμπουμ έδωσε εξαιρετικές κριτικές στους The White Stripes και τους έκανε ευρέως γνωστούς. Το 2012, το Rolling Stone έβαλε το άλμπουμ στο #497 στη λίστα με τα 500 καλύτερα άλμπουμ όλων των εποχών.

## Κομμάτια
Όλα τα τραγούδια γράφτηκαν από τον Jack White

Η ιαπωνική έκδοση περιέχει και τα "Jolene" και "Hand Springs"

### Επιπλέον DVD
Μερικές εκδόσεις περιείχαν ένα DVD.

### Audio

### Video

## Διακρίσεις
* 1001 Albums You Must Hear Before You Die
### MTV Video Music Awards
* Breakthrough Video - Fell in Love with a Girl 
* Best Special Effects in a Video - Fell in Love with a Girl 
* Best Editing in a Video - Fell in Love with a Girl
* Video of the Year - Fell in Love with a Girl - υποψηφιότητα

### NME Αwards
* Best Band - The White Stripes - υποψηφιότητα
* Best New Act - The White Stripes - υποψηφιότητα

### MTV Europe Music Awards
* Best Video - Fell in Love with a Girl - υποψηφιότητα

### Υπόλοιπες διακρίσεις

## Συντελεστές
* Jack White - κιθάρα, μίξινγκ, πιάνο, παραγωγός, φωνή
* Meg White - ντραμς, φωνητικά
* Stuart Sikes - μηχανικός, μίξινγκ
* Fred Kevorkian - mastering
* 3rd Man - σχέδιο, layout
* Twirly Red - σχέδιο
* Patrick Pantano - φωτογραφία

## Παραπομπές


Κατηγορία:Άλμπουμ του 2001
Κατηγορία:Δισκογραφία των The White Stripes
Χάποελ Αφούλα ΦΚ

Η **Χάποελ Αφούλα ΦΚ** () είναι ισραηλινή ποδοσφαιρική ομάδα από την πόλη Αφούλα. Ιδρύθηκε το 1924. Συμμετέχει στην Liga Leumit, τη δεύτερη κατηγορία του Ισραήλ. Έδρα της ομάδας είναι το Afula Illit Stadium χωρητικότητας 1000 θεατών.

## Εξωτερικοί σύνδεσμοι
*  

Κατηγορία:Ποδοσφαιρικές ομάδες Ισραήλ
Κατηγορία:Ιδρύσεις ποδοσφαιρικών ομάδων το 1924
Εθνική Ισραήλ Κ-21 (ποδόσφαιρο ανδρών)

Η **Εθνική Ισραήλ U21** είναι η εθνική ομάδα ποδοσφαίρου του Ισραήλ για ποδοσφαιριστές κάτω των 21 ετών. Συμμετέχει στο Ευρωπαϊκό πρωτάθλημα ποδοσφαίρου U21. Δεν έχει μόνιμη έδρα. Αγωνίζεται σε διάφορα στάδια στη χώρα ώστε να ενθαρρύνεις τους Ισραηλίτες να υποστηρίξουν τις εθνικές ομάδες.

## Δείτε ακόμη
* Ευρωπαϊκό πρωτάθλημα ποδοσφαίρου U21
* Εθνική Ισραήλ (ποδόσφαιρο ανδρών)

## Παραπομπές


## Εξωτερικοί σύνδεσμοι
* Uefa Under-21 website Contains full results archive
* The Rec.Sport.Soccer Statistics Foundation Contains full record of U-21 Championship hosts and additional statistics, such as the Group Winners table for the 1998 qualifiers.

Κατηγορία:Εθνικές ομάδες ποδοσφαίρου Κ-21 Ευρώπης
Κατηγορία:Εθνική Ισραήλ (ποδόσφαιρο)
Μπνέι Σαχνίν ΦΚ

Η **Μπνέι Σαχνίν ΦΚ** είναι μια ισραηλινή ποδοσφαιρική ομάδα. Ιδρύθηκε το 1991. Έδρα της ομάδας είναι το Doha Stadium, χωρητικότητας 8500 θεατών. Συμμετέχει στο Πρωτάθλημα ποδοσφαίρου Ισραήλ. Το 2003-04 κέρδισε το Israel State Cup.

## Παραπομπές


Κατηγορία:Ποδοσφαιρικές ομάδες Ισραήλ
Κατηγορία:Ιδρύσεις ποδοσφαιρικών ομάδων το 1991
Melodia

Το "**Melodia**" είναι το τέταρτο άλμπουμ των The Vines. Παραγωγός ήταν για ακόμη μια φορά ο Rob Schnapf. Κυκλοφόρησε από την Ivy League Records στην Αυστραλία στις 12 Ιουλίου του 2008 και δέκα μέρες αργότερα τα καταστήματα Insound το κυκλοφόρησαν στις ΗΠΑ. Έφτασε στο #12 του αυστραλιανού τσάρτ της ARIA.

## Κομμάτια
Όλα τα κομμάτια γράφτηκαν από τον Craig Nicholls

## Επιπλέον κομμάτια
# Blue Jam - 1:05 - He's a Rocker EP
# Hey Now - 1:20 - He's a Rocker EP
# Make Believe - 1:25 - Επιπλέον κομμάτι insound και iTunes
## Συντελεστές
*Craig Nicholls – φωνή, κιθάρα, εξώφυλλο
*Ryan Griffiths – κιθάρα, φωνητικά
*Hamish Rosser – ντραμς, κρουστά
*Brad Heald – μπάσο, φωνητικά
*Rob Schnapf - παραγωγή, μίξινγκ, 12χορδη κιθάρα στο "Orange Amber" και ακουστική κιθάρα στο "A.S. III"
*Doug Boehm - ηχολήπτης, μίξινγκ
*Graham Hope - βοηθός ηχολήπτης
*Dave Bowling - βοηθός ηχολήπτης
*Jason Gossman - βοηθός μίξινγκ
*Clint Welander - βοηθός μίξινγκ
*John Oreshnick - τεχνικός ντραμς
*Jason Borger - ενορχήστρωση εγχόρδων ("True as the Night")
*Daphne Chen - βιολί
*Amy Wickman - βιολί
*Stirling Trent - βιολί
*Matt Fish - τσέλο
*Love Police - εξώφυλλο, σχεδιασμός

## Θέσεις στα τσάρτς

## Παραπομπές


Κατηγορία:Άλμπουμ του 2008
Εθνική Ισραήλ Κ-17 (ποδόσφαιρο ανδρών)

Η **Εθνική Ισραήλ U17** είναι η εθνική ομάδα ποδοσφαίρου του Ισραήλ για ποδοσφαιριστές κάτω των 17 ετών. Συμμετέχει στο Ευρωπαϊκό πρωτάθλημα ποδοσφαίρου U17, το οποίο διεξάγεται κάθε δύο χρόνια. Το 1996 κατέκτησε την 3η θέση (ως Ευρωπαϊκό πρωτάθλημα ποδοσφαίρου U16).

## Εξωτερικοί σύνδεσμοι
* Επίσημη ιστοσελίδα

Κατηγορία:Εθνικές ομάδες ποδοσφαίρου Κ-17 Ευρώπης
Κατηγορία:Εθνική Ισραήλ (ποδόσφαιρο)
Εθνική Ισραήλ Κ-19 (ποδόσφαιρο ανδρών)

Η **Εθνική Ισραήλ U19** **& U20** είναι η εθνική ομάδα ποδοσφαίρου του Ισραήλ για ποδοσφαιριστές κάτω των 19 & 20 ετών. Συμμετέχει στο Ευρωπαϊκό πρωτάθλημα ποδοσφαίρου U19, το οποίο διεξάγεται κάθε δύο χρόνια. Δεν έχει μόνιμη έδρα. Αγωνίζεται σε διάφορα στάδια στη χώρα ώστε να ενθαρρύνεις τους Ισραηλίτες να υποστηρίξουν τις εθνικές ομάδες.

Πριν την ένταξη του Ισραήλ στην ΟΥΕΦΑ, η ομάδα συμμετείχε στη διοργάνωση της AFC Πρωτάθλημα νέων AFC το οποίο κατέκτησε 4 συνεχόμενες φορές (1964, 1965, 1966, 1967) και ακόμα 2 μετέπειτα (1971, 1972).

## Δείτε ακόμη
* Εθνική Ισραήλ (ποδόσφαιρο ανδρών)
* Εθνική Ισραήλ U21 (ποδόσφαιρο ανδρών)

## Παραπομπές


Κατηγορία:Εθνική Ισραήλ (ποδόσφαιρο)
Κατηγορία:Εθνικές ομάδες ποδοσφαίρου Κ-19 Ευρώπης
ΑΚ Φανφούγια 1874

Ο **Ερασιτεχνικός Αθλητικός Σύλλογος Φανφούλα** είναι ιταλική ποδοσφαιρική ομάδα. Ο αθλητικός σύλλογος ιδρύθηκε στις 18 Οκτωβρίου 1874, ενώ το ποδοσφαιρικό τμήμα δημιουργήθηκε το 1908. Έδρα της ομάδας είναι το Stadio Dossenina χωρητικότητας 2184 θεατών. Είναι μια από τις παλαιότερες ομάδες στην Ιταλία. Μετράει 13 συμμετοχές στη Σέριε Β. Χρώματα της ομάδας είναι το μαύρο και το άσπρο.

Κατηγορία:Ιδρύσεις αθλητικών συλλόγων το 1874
Κατηγορία:Ιδρύσεις ποδοσφαιρικών ομάδων το 1908
Καταντζάρο Κάλτσιο 2011

Η **ΟΝ Καταντζάρο 1929** είναι μια ιταλική ποδοσφαιρική ομάδα από την πόλη Καταντζάρο, Καλαβρία. Ιδρύθηκε το 1929. Έδρα της ομάδας είναι το Stadio Nicola Ceravolo χωρητικότητας 14650 θεατών. Παλαιότερα συμμετείχε στην Σέριε Α με τελευταία φορά το 1983.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα 

Κατηγορία:Ιδρύσεις ποδοσφαιρικών ομάδων το 1929
ΟΣ Αλεσσάντρια Κάλτσιο 1912

Η **ΟΣ Αλεσσάντρια Κάλτσιο 1912** είναι μια ιταλική ποδοσφαιρική ομάδα από την Αλεσσάντρια, Πεδεμόντιο. Ιδρύθηκε το 1912. Έδρα της ομάδας είναι το Stadio Giuseppe Moccagatta χωρητικότητας 5827 θεατών. Μετράει 13 συμμετοχές στη Σέριε Α (μεταξύ 1929 και 1960) και 21 στη Σέριε Β (τελευταία το 1975). Το 1936 συμμετείχε στον τελικό του  Κυπέλλου Ιταλίας.

## Παραπομπές


## Εξωτερικοί σύνδεσμοι
* Επίσημη ιστοσελίδα 
* Unione Sportiva Alessandria 1912 – Short Historical Overview 1896–1961  prepared by Enrico Acerbi for Rec.Sport.Soccer Statistics Foundation
* Associazione Orgoglio Grigio   ‘Grey Pride Association’: a supporters site

Κατηγορία:Ιδρύσεις ποδοσφαιρικών ομάδων το 1912
ΑΣΝ Λενιάνο Κάλτσιο 1913

Η **ΑΣΝ Λενιάνο Κάλτσιο 1913** είναι ιταλική ποδοσφαιρική ομάδα από την πόλη Λενιάνο, στην Λομβαρδία. Ιδρύθηκε το 1913. Έδρα της ομάδας είναι το Stadio Giovanni Mari χωρητικότητας 6700 θεατών. Χρώματα της ομάδας είναι το λιλά και το άσπρο. Μετράει 3 συμμετοχές στη Σέριε Α, τερματίζοντας και τις 3 φορές στην τελευταία θέση.

## Διακρίσεις
**[[Σέριε Β]]**
* **Φιναλίστ**: 1929–30, 1946–47, 1950–51, 1952–53

**Serie C2**
* **Πρωταθλήτρια**: 2006–2007

## Εξωτερικοί σύνδεσμοι
* Επίσημη ιστοσελίδα

Κατηγορία:Ιδρύσεις ποδοσφαιρικών ομάδων το 1913
ΣΣ Αρέτσο

Η **ΣΣ Αρέτσο**, η απλά **Αρέτσο**, είναι ένας ιταλικός ποδοσφαιρικός σύλλογος από το Αρέτσο. Ιδρύθηκε για πρώτη φορά το 1923, έπειτα χρεοκόπησε και επανιδρύθηκε το 1993. Μετά ξανάκλεισε και επανιδρύθηκε το 2010. Έδρα της είναι το γήπεδο Τσιτά ντι Αρέτσο (πρώην Κομουνάλε), χωρητικότητας 13.128 θέσεων. Αυτήν τη στιγμή συμμετέχει στη Γ' Κατηγορία. Μετράει στο παρελθόν και μερικές συμμετοχές στη Β' Κατηγορία.

## Εξωτερικοί σύνδεσμοι
* Επίσημη ιστοσελίδα 

Κατηγορία:Ιδρύσεις ποδοσφαιρικών ομάδων το 1923
Κατηγορία:Ιδρύσεις ποδοσφαιρικών ομάδων το 1993
Κατηγορία:Ιδρύσεις ποδοσφαιρικών ομάδων το 2010


Κατηγορία:Αρέτσο
ΟΣ Πουτεολάνα

Η **ΟΣ Πουτεολάνα** είναι ιταλική ποδοσφαιρική ομάδα. Ιδρύθηκε το 1902 και το 1914 εντάχθηκε στην  Ιταλική Ομοσπονδία Ποδοσφαίρου. Μετράει συμμετοχές στη Σέριε Α στις αρχές της δεκαετίας του 1920. Έχει κατακτήσει δύο φορές το πρωτάθλημα Serie C.

## Εξωτερικοί σύνδεσμοι
* Official Web Site S.S.D. Puteolana 1902
* Facebook Official FanPage S.S.D. Puteolana 1902
* Twitter Official Account S.S.D. Puteolana 1902
* Instagram Official Account S.S.D. Puteolana 1902

Κατηγορία:Ιδρύσεις ποδοσφαιρικών ομάδων το 1902
ΣΣ Σαμπενεντετέζε Κάλτσιο

Η **ΣΣ Σαμπενεντετέζε Κάλτσιο** είναι μια ιταλική ποδοσφαιρική ομάδα. Ιδρύθηκε το 1923. Έδρα της ομάδας είναι το Stadio Riviera delle Palme χωρητικότητας 14995 θεατών. Συμμετέχει στη Serie D. Μετράει συμμετοχές στη Σέριε Β με τελευταία το 1989. Τα χρώματα της ομάδας είναι το κόκκινο και το μπλε.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Ιδρύσεις ποδοσφαιρικών ομάδων το 1923